Page:Braes o' Gleniffer.pdf/6

 An' barter a' our wealth for joys, Before we disappear. For life's uncertain, an' at maist A day o' blinks an show'rs; Sae while 'tis fair fill up an' taste - The present time is ours.

A fig for a' your finery! What signifies a show, If sorrow, like an angry bee, Sits standing in below. Thir Breeks I'll gie the other clout, Nor mind at me wha glowrs, And hand the cheering spark about;- The present time is ours,

Let holy persons hum an' hey, An' ca' us sinners foul ; We're only merry ; -so are they, When round the toddy bowl. When snugly seated in a ring. Secur'd by locked doors ; Fu' finely can they drink, and sing The present time is ours.

They'll bid you place your hearts aboon, Where a' thing dainty dwells ;